钦定古今图书集成/理学汇编/文学典/第164卷 > 徐师曾文体明辩 > 《书苏长公司马长卿三跋后》王世贞
## 钦定古今图书集成/理学汇编/文学典/第164卷 > 徐师曾文体明辩 > 《书苏长公司马长卿三跋后》王世贞

苏长公跋相如《大人》《长门》二赋《喻蜀文》，皆极口大骂
不已。余谓相如风流，罪诚有之，然晚年能以微官自
隐于骄主左右，而不罹祸，此其识诚有过人者。恐长
公于兹时不能免太史公腐也。余于宋独喜此公才
情，以为似不曾食宋粟人，而亦有不可晓者，于诗不
取苏、李别言，以为六朝小生伪作。又谓“有崔颢者，曾”
未及豁达。李老作《黄鹤梅》诗，颇类上士游山水。而世
俗云李白盖当与徐凝决杀也，岂不知崔颢为何如
人耶？只“晴川历历汉阳树”一浅语，公毕世何曾道得，
宜其诗之沓拖饾饤也。